<classify> Aidha, wawakilishi wengine katika michuano hiyo kwa upande wa Zanzibar, Mafunzo itawakaribisha As Vita ya Jamhuri ya Kidemokrasia ya Congo, utakaochezwa kwenye uwanja wa Aman, Zanzibar.Yanga inaingia uwanjani ikitoka kuongoza ligi kabla ya matokeo ya michezo ya leo ikiwa na pointi 43, wakati timu hiyo ya Mauritius inashika nafasi ya tatu kwenye msimamo wa ligi yao ikiwa na pointi 24 tayari ikicheza michezo 15.Kikosi cha wachezaji 24 cha Yanga kilitarajiwa kuwasili usiku wa jana Mauritius tayari kwa mchezo huo. Timu hizo zinakutana zikiwa na historia tofauti ambapo Yanga imeshinda mataji 24 ya Ligi Kuu Tanzania bara, lakini pia ikishiriki michuano mingi ya Afrika wakati timu hiyo ya Mauritius inaonekana kushinda mataji mawili ya ligi yao yaani 2014 na 2015 kwa hiyo ikionekana kushiriki mara mbili michuano ya kimataifa.Kocha wa Yanga, Hans Pluijm alisema anaifahamu timu hiyo japo kwa kiasi kidogo, hivyo hahofii kwa kuwa kikosi chake kimejipanga kuanza vyema kwa ushindi mzuri. Alisema anawaheshimu wapinzani wake hao, na kamwe hawezi kuwadharau kwa kuwa eti ni timu isiyokuwa na jina.Timu wanayokutana nayo hawapaswi kuwadharau kwani licha ya kutokuwa na historia kubwa huenda ikatumia vyema uwanja wake wa nyumbani katika kufanya vizuri. Kikosi hicho ni makipa; Ally Mustafa Barthez, Deo Munishi Dida na Benedicto Tinocco.Washambuliaji ni; Malimi Busungu, Paul Nonga, Amissi Tambwe Burundi na Donald Ngoma Zimbabwe. Mabeki; Juma Abdul, Mbuyu Twite DRC, Oscar Joshua, Mwinyi Mngwali, Nadir Haroub Cannavaro, Kelvin Yondani, Vincent Bossou Togo na Pato Ngonyani huku Viungo ni; Said Juma Makapu, Salum Telela, Thabani Kamusoko Zimbabwe, Haruna Niyonzima Rwanda, Simon Msuva, Issoufou Boubacar Niger, Godfrey Mwashiuya na Deus Kaseke.Kikosi hicho kitakaporejea kitakwenda moja kwa moja kuweka kambi Pemba kujiandaa na mchezo wa ligi dhidi ya watani zao Simba utakaochezwa Februari 20, mwaka huu.  <topic>: michezo 